section_heading: Povratak u elitu
paragraph_text: Sljedeće sezone Juventus nakon dvije godine ponovno nastupa u Ligi prvaka i u grupnoj fazi natjecanja završava prvi u skupini ispred Real Madrida, Zenita te BATE Borisova. Posebno se pamte dvije pobjede nad Realom, ona u Torinu od 2:1 i u Madridu 2:0 pogodcima Alessandra Del Piera. U osmini finala londonski Chelsea bio je bolji 3:2 sveukupnim rezultatom te se Bianconeri opraštaju od Europe. U domaćem prvenstvu momčad igra vrlo dobro i završava na dobrom drugom mjestu, no trener Claudio Ranieri dobiva otkaz nakon niza remija na kraju sezone. Zamjenjuje ga Ciro Ferrara.